钦定古今图书集成/明伦汇编/氏族典/第495卷 > 郑薰
## 钦定古今图书集成/明伦汇编/氏族典/第495卷 > 郑薰

按《唐书郑薰传》：“薰字子溥，擢进士第，历考功郎中，翰
林学士，出为宣歙观察使。牙将素骄，共谋逐出之，薰
奔扬州。懿宗立，召为太常少卿，擢累吏部侍郎，后以
太子少师致仕。”

===郑处晦===按《唐书郑馀庆传》：“馀庆子澣，澣子处晦，字廷美，仕历
刑部侍郎，浙东观察，宣武节度使，卒。”